Ascidiacea

Ascidiacea (yang dikenali sebagai askidia atau pepancut laut) ialah kelas parafiletik bagi pemakan turas invertebrat lautan bak kantung dalam subfilum Tunicata. Askidia mempunyai ciri-ciri "tunik" luar yang liat yang diperbuat daripada tunisin polisakarida, berbanding tunikat lain yang kurang tegar.

Askidia terdapat di seluruh dunia, biasanya di dalam air cetek dengan kemasinan lebih 2.5%. Walaupun ahli-ahli Thaliacea dan Larvacea berenang bebas seperti plankton, pepancut laut adalah binatang sesil: mereka tetap melekat pada lapisan bawah, seperti batu dan cangkang.

Terdapat 2,300 spesies askidia dan tiga jenis utama: askidia bersendirian, askidia sosial yang membentuk komuniti berkelompok dengan melekat di pangkal mereka, dan askidia sebatian yang terdiri daripada banyak individu kecil (setiap individu dipanggil zooid) membentuk koloni sehingga diameternya beberapa meter.

Pepancut laut makan dengan mengambil air melalui sifon mulut. Air memasuki mulut dan farinks, mengalir melalui belahan insang yang dilitupi lendir (juga dikenali sebagai stigmata farinks) ke dalam ruang air dipanggil atrium, kemudian keluar melalui sifon atrium.

Anatomi
Pepancut laut adalah haiwan yang bulat atau silinder yang bersaiz daripada kira-kira 0.5 hingga 10 cm (0.2 to 4 in). Satu hujung badan sentiasa melekat pada batu, karang, atau permukaan pepejal yang serupa. Permukaan bawahnya berlekuk-lekuk atau beralun-alun, dan dalam beberapa spesies mempunyai sambungan seperti akar yang membantu cengkaman haiwan itu ke atas permukaan. Dinding badan dilindungi oleh tunik tebal licin, yang selalunya agak tegar. Tunik ini terdiri daripada bahan seperti selulosa yang dipanggil tunisin bersama-sama dengan protein dan garam kalsium. Tidak seperti cangkang moluska, tunik itu terdiri daripada tisu hidup, dan sering mempunyai bekalan darah sendiri. Dalam beberapa koloni, tunik daripada individu bersebelahan digabungkan ke dalam satu struktur.

300px|thumb|Pepancut laut Polycarpa aurata yang berwarna-warni ini berada di hamparan briozoa putih (Triphyllozoon inornatum)

 Rujukan 

 Pautan luar 
The Dutch Ascidians Homepage
Encyclopedia of Marine Life of Britain and Ireland
A fate map of the ascidian egg
Ciona savignyi Database
ANISEED Ascidian Network for In Situ Expression and Embryological Data


Category:Tunikat
Category:Kelas haiwan
Category:Penampilan pertama Kambria Siri 2